Jojo Moyes

Pauline Sara Jo Moyes (lahèr è tangghâl 4 Agustus 1969), èkennal mènangka Jojo Moyes, panèka jurnalis kabhângsa'an Inggris. Sajjhâk taon 2002, Jojo dhâddhi panolès novel bân panolès skenario percintaan. Jojo panèka sèttong ḍâri sakonè'èn panolès sè ampon ḍu kalè mennang Novel Romantis Taon Samangkèn ḍâri Asosiasi Novelis Romantis bân ampon ètarjemma ka ḍâlem bâllu lèkor bhâsa.

 Kaoḍi'ân Awwâl bân Lako 
Pauline Sara Jo Mayes lahèr è tangghâl 4 Agustus 1969 è Maidstone, Inggris. Sabellumma akuliyâ, Jojo negghu' pan-bârâmpan kalakowan. Jojo dhâddhi jhuru kettik è NatWest bân ngettik tolèsan ḍâlem horop braille ka'angghuy orèng buta, dhâddhi panolès brosur ka'angghuy Club 18-30, bân pangontrol minicab ka'angghuy "bâkto sè rèngkes". Mènangka sarjana è Royal Holloway, Universitas London, Jojo alako è Egham bân Staines News. Jojo mennang beasiswa sè èbâjâri sareng sorat kabhâr pascasarjana è City University taon 1992. Jojo saterrossa alako è The Independent sa'abiddhâ 10 taon ka aḍâ' (kajhâbhâna sèttong taon, nalèkana Jojo alako è Hong Kong è Sunday Morning Post) ḍâlem cem-macem perran, akadhi dhâddhi Asisten Editor Berita è taon 1998. È taon 2002, Jojo dhâddhi Arts è sorat kabhâr bân Koresponden Media.

 Lako 
È awwâl karjâ tolèssa, Jojo nolès tello' naska sè ta' ètarèma sadhâjâ. Kalabân sèttong ana', sèttong bhâji' ḍâlem parjhâlânan, bân lako mènangka jurnalis, Jojo ajhânjhi ḍâ' abâ'ân dhibi' manabi buku sè kapèng empa' pagghun ta' ètarèma, Jojo bhâkal ambuwâ osaha. Sa'amponna nyerra'aghi tello bab ḍâri buku sè kapèng empa' ka cem-macem panerbi', ennem panerbi' è antarana molaè alèrèk ḍâ' karjâna bân abherri' panabârân.

Jojo dhâddhi novelis penuh waktu è taon 2002, nalèkana buku sè kapèng sèttong (Sheltering Rain) èpaterbi'. Jojo terros nolès artikel è The Daily Telegraph.

 Sombher